Държавен вестник, бр. 6, 2018 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  6
Приложение № 11 
към чл. 30, ал. 1
Минимален задължителен обхват на учебния план в специализиран курс на обучение за професио-
нална квалификация на физически лица – консултанти по енергийна ефективност за ниво 2 съгласно 
изискванията на Закона за енергийната ефективност (ЗЕЕ)
1. Характеристики и обхват на учебния план
Този документ определя националната рамка от минимални изисквания за задължителен обхват на 
учебния план, за провеждане на специализиран квалификационен курс за обучение на физически 
лица – консултанти по енергийна ефективност, за извършване на следните дейности:
1.1. обследване за енергийна ефективност и сертифициране на сгради;
1.2. проверка за енергийна ефективност на отоплителни инсталации с водогрейни котли и на кли-
матични инсталации в сгради;
1.3. изготвяне на оценки на инвестиционни проекти за съответствие с изискването за енергийна 
ефективност;
1.4. изготвяне на оценки за енергийни спестявания в сгради.
Учебният план е разработен в съответствие с изискването на Директива 2012/27/ЕС относно енергий-
ната ефективност за осигуряване за крайните клиенти на висококачествени енергийни обследвания, 
които са разходоефективни и се извършват от квалифицирани експерти, както и за изпълнение на 
изискването държавите членки да насърчават изготвянето на програми за обучение за квалификация 
на лицата, извършващи енергийни обследвания, с цел да се улесни осигуряването на достатъчен брой 
експерти. Също така обучението се базира на изискване на Директива 2010/31/ЕС за енергийните 
характеристики на сградите за предоставяне на енергийни обследвания с високо качество, извършени 
от квалифицирани експерти, при регистрацията на които се отчита тяхната компетентност.
Учебният план обхваща хорариума на учебните часове и тематиката за всеки вид аудиторна заетост на 
обучаващите се, които получават ключови компетентности да извършват дейностите по т. 1 за сгради 
от пета категория строежи по смисъла на чл. 137, ал. 1, т. 5 от Закона за устройство на територията 
(ЗУТ), без сградите за обществено обслужване от същата категория.
Специализираният квалификационен курс е насочен към оценка на енергийните характеристики на 
сградите от посочената категория строежи, които попадат в приложното поле на ЗЕЕ.
Категоризацията на сградите е съгласно условията на ЗУТ в зависимост от характеристиките, значи-
мостта, сложността, особеностите и рисковете при експлоатация на сградите, в т.ч. инсталираните 
технически системи.
Обекти на обучение за квалификационно ниво 2 са жилищните и смесените сгради с ниско застрояване 
и вилни сгради с разгъната застроена площ до 1000 m2 включително, както и техни реконструкции, 
преустройства, основни ремонти и смяна на предназначението, по отношение на тяхното енергийно 
потребление. Производствените сгради по смисъла на § 1 от допълнителните разпоредби на Наредба № 1 
от 2003 г. за номенклатурата на видовете строежи не са обекти на обучение в квалификационно ниво 2.
РАЗПРЕДЕЛЕНИЕ НА АУДИТОРНАТА ЗАЕТОСТ ПО УЧЕБЕН ПЛАН
за професионална квалификация на физически лица – консултанти по енергийна ефективност ниво 2 
съгласно чл. 43, ал. 3, т. 2 ЗЕЕ
№
Аудиторна заетост
Хорариум в часове
1.
 Лекции
50
2.
 Практическа работа – курсов проект
30
3.
 Общо
80
2. Структура на учебния план
Учебният план е структуриран на модулен принцип с комбинация от учебни часове, с които да се 
гарантира покриване на минималните квалификационни изисквания за ниво 2. 
Техническата и нормативната материя са групирани в три теоретични модула с теми и подтеми. 
Учебният план включва и практически модул – разработване на курсов проект. 
Теоретичните модули съответстват на всяка от дейностите по чл. ���������������������������������
4��������������������������������
3, ал. 2 и чл. 49 ЗЕЕ, а практи-
ческият обединява резултатите от обучението и акцентира върху уменията на обучаващите се да 
разбират и прилагат придобитото знание в курса.
Постигането на минималните квалификационни изисквания се документира с удостоверение за 
професионална квалификация за ниво 2 за извършване на обследване и сертифициране на сгради, 
издадено от образователната институция, която предоставя образователната услуга в курса, след 
полагане на изпит.
Темите и подтемите реферират към спецификата на сградите, чиито енергийни характеристики са 
обект на изучаване и анализиране в ниво 2, с отчитане на:
• конструктивните и експлоатационните особености на сградите в България;
• климатичните особености за България;
• начините на доставка и потребление на енергия по видове енергоносители, в т.ч. възобновяеми;
• особеностите на инсталираните системи за поддържане на микроклимата;
• вида на системите за горещо водоснабдяване;
• техническите правила и норми за оценката на годишния разход на енергия в сгради;
• други нормативни особености и политики за енергийна ефективност, опазване на околната среда 
и устойчиво развитие.